《和象翁雪 其一》
宋代·卫宗武

欲把青空一色糊，集先维霰作花疏。寸馀凝积常年有，尺许坚牢自昔无。

粉阵成围攒戏蝶，盐车疑覆失前驴。新吟便是有声画，何必鹅溪写作图。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。